b'\n_START_ARTICLE_\nDownshiftaajat\n_START_SECTION_\nJuoni\n_START_PARAGRAPH_\nSarja kertoo kahdesta varakkaasta yst\xc3\xa4v\xc3\xa4pariskunnasta, joiden elintaso romahtaa. He joutuvat pakosta muuttamaan Helsingin arvoalueelta tavalliseen Koivukyl\xc3\xa4n l\xc3\xa4hi\xc3\xb6\xc3\xb6n Vantaalle ja totuttelemaan vaatimattomaan el\xc3\xa4m\xc3\xa4\xc3\xa4n._NEWLINE_Toisella tuotantokaudella p\xc3\xa4\xc3\xa4hahmoja kohtaa yll\xc3\xa4tt\xc3\xa4v\xc3\xa4 \xc3\xa4kkirikastuminen.\n_START_SECTION_\nTuotanto\n_START_PARAGRAPH_\nK\xc3\xa4sikirjoittaja Timo Varpion mukaan sarja syntyi h\xc3\xa4nen omakohtaisista havainnoistaan ihmisten reaktioista, kun h\xc3\xa4n itse muutti keskustasta l\xc3\xa4hi\xc3\xb6\xc3\xb6n. Sarja kirjoitettiin aluksi sijoittumaan Vuosaareen, mutta se muuttui Vantaan Koivukyl\xc3\xa4ksi. Alun perin sarjan konsepti ja k\xc3\xa4sikirjoitukset kehitettiin Ylen kanssa, mutta tuotantomuutosten j\xc3\xa4lkeen ensiesitys tapahtui Elisa Viihteell\xc3\xa4 loppuvuodesta 2015. Yle TV2 sai sarjan esitett\xc3\xa4v\xc3\xa4kseen syksyll\xc3\xa4 2016, ja samalla se tuli my\xc3\xb6s Yle Areenaan._NEWLINE_Sarja kuvattiin yksikameratuotantona, paljolti k\xc3\xa4sivarakuvauksena l\xc3\xa4hes vallitsevassa valossa. Tuotannossa pyrittiin muutenkin tavanomaista suurempaan keveyteen, jotta se heijastuisi my\xc3\xb6s komediasarjan ilmaisun kepeyten\xc3\xa4.'